**Védőnői szolgálattal bővült a csorvási Egészségügyi Centrum**

Csorvás Város Önkormányzata 2017. májusában a TOP-4.1.1-15 Egészségügyi alapellátás infrastrukturális fejlesztése c. pályázati felhívás keretében 100%-os támogatási intenzitású, vissza nem térítendő támogatásban részesült. A fejlesztés helyszínéül szolgáló Egészségügyi Centrumnak helyt adó ingatlan Csorvás, Kinizsi u. 2. szám alatti természetes címen található.

Az 1960-as évek végén épült épület korszerűsítése 2011-ben fejeződött be. Ekkor a felnőtt háziorvos, gyermek háziorvos és fogorvosi alapellátás lett fejlesztve pályázati források felhasználásával. A fejlesztés szükségességét az a körülmény adta, hogy a 2011-ben megvalósult pályázat nem tette lehetővé, hogy a védőnői szolgálat és a tanácsadási ellátás is ebben az épületben kapjon helyet, így a gyermek háziorvosi rendelés és a védőnői tevékenység ezidáig külön helyszíneken valósult meg.

A projekt keretében a védőnői szolgálat áthelyezése történt meg, a korábban felújított Egészségügyi Centrum épületébe, amely azt eredményezte, hogy a településen valamennyi egészségügyi szolgáltatás – háziorvosi szolgálat, fogorvosi szolgálat, gyermekorvosi szolgálat, védőnői szolgálat – egy épületbe kerülhetett. Ennek köszönhetően a védőnői szolgálat is jól megközelíthető helyre került és a védőnők a jövőben korszerű körülmények között végezhetik a munkát. A fejlesztés eredményeként egy 170,83 m2 hasznos alapterületű tetőtér beépítéses védőnői szolgálatnak helyt adó, valamint a kiszolgáló helyiségeket tartalmazó épületrész került kialakításra. Az átalakítás során alábbi helyiségek kerültek kialakításra: tanácsadó, multifunkcionális helyiség, gondozotti váró, közlekedő, pelenkázó, babakocsi tároló, stb.

A projekt keretében a 49/2004. (V.21) ESzCsM rendelet 5. számú mellékletében található, az alapellátáshoz elengedhetetlen eszközök egy része is beszerzésre került, melyek elengedhetetlenek a védőnői munka szakszerű ellátásához. (pl.: nőgyógyászati vizsgáló asztal, forgó vizsgálószék, paraván, várótermi székek, demonstrációs eszközök, zárható íróasztal, irattartó szekrény, mobil informatikai eszközök, asztali számítógép, stb.)

A projekt azonosító száma: TOP-4.1.1-15-BS1-2016-00006

A kedvezményezett neve: Csorvás Város Önkormányzata

A támogatás összege: 54.818.196.- HUF

A támogatás aránya: 100 %

A projekt tervezett befejezése: 2019.03.31

A projekt európai uniós támogatás segítségével, a Széchenyi 2020 program keretében valósul meg.